《读列女传赋巴陵韩氏女》
元代·方行

从容就死更题诗，才德兼全两不遗。恨骨已归江海葬，芳名长共古今垂。

节高蔡琰胡笳曲，义重班姬述祖词。再拜魏公忠献后，有孙端可正民彝。

作者简介：元台州黄岩人，字明敏。方国珍子。顺帝至正间为江浙行中书省参知政事，调江西。襟度潇洒，善谈名理，好读书。有《东轩集》。